*Par atklāta konkursa “Apakšstaciju elektroiekārtu iegāde”*

*(ID Nr. RS/2021/69) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar lūgumu sniegt skaidrojumu par nolikumā ietvertajām prasībām.

*Jautājums:*

*Apakšstaciju elektroiekārtu ražotājs, uzņēmums no [..], vēlas iesniegt piedāvājumu minētajā konkursā. Uzņēmums pilnvaro mūsu firmu SIA [..] iesniegt piedāvājumu un uzturēt korespondenci ar “Rīgas  satiksmi”.*

*Vēl ir vienošanās, ka, konkursa vajadzībām SIA [..] iesniegs piedāvājuma nodrošinājumu. Jautājums – vai tas, ka nodrošinājumu iesniedz SIA [..] skaitīsies, ka SIA [..] ir persona, uz kuras iespējām pretendents balstās? Un – kā juridiski būtu jānoformē šī “saikne”.*

Atbilde:

Saskaņā ar Sabiedrisko pakalpojumu sniedzēju iepirkumu likuma 42.panta astoto daļu, pretendentiem ir tiesības pieprasīt papildu informāciju par iepirkuma procedūras dokumentos iekļautajām prasībām. Ņemot vērā, ka pretendents nevis uzdod jautājumu par nolikuma prasībām, bet lūdz konsultāciju attiecībā par pretendenta iesniedzamajiem dokumentiem un sadarbības modeli ar uzņēmumu no Ukrainas, informējam, ka iepirkumu komisija atklāta konkursa izsludināšanas periodā nesniedz informāciju (konsultāciju) par pretendentu iesniedzamajiem dokumentiem un sadarbības modeļiem.

Papildus paskaidrojam, ka saskaņā ar Sabiedrisko pakalpojumu sniedzēju iepirkumu likumu un atklāta konkursa nolikumu, piedāvājumu dalībai konkursā var iesniegt pretendents, kas ir juridiska persona vai šādu personu apvienība jebkurā to kombinācijā. Bez tam, pretendents var balstīties uz citu personu iespējām, lai apliecinātu, ka tā kvalifikācija atbilst nolikumā noteiktajām prasībām, vai arī konkursa priekšmetā ietilpstošo pakalpojumu izpildei piesaistīt apakšuzņēmējus.

Lūgums iepazīties ar Sabiedrisko pakalpojumu sniedzēju iepirkumu likumu un atklāta konkursa nolikumu un izvēlēties Jums atbilstošu sadarbības modeli dalībai atklātajā konkursā.

Iepirkumu komisijas priekšsēdētāja Karīna Meiberga